《出丰城一首》
宋代·王阮

摇摇旌旆出洪都，弥望田畴总废墟。
羸马不前身突兀，耕夫相视笑轩渠。
倚松茅屋斜开径，近水人家半卖鱼。
蒲叶向冬犹未割，临风遥忆路温舒。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。